24,5 meter i sekundet eller 88 kilemeter i timen. Det er sådan et blæsevejr, der i nat og i morgentimerne bevæger sig ind over Danmark, og specielt den vestlige og nordlige del af landet står for skud. Frederikshavn, Hjørring, Jammerbugt og Samsø er de steder, hvor blæsten forventes at blive kraftigst, og selvom der ikke bliver tale om en decideret storm, så vil flere af vindstødene i nat have stormstyrke. Blæsten ventes at stilne af hen mod onsdag morgen, men det er endnu svært at tyde ud fra prognoserne, om det vil få betydning, når vi i morgen skal på arbejde eller i skole. Du kan følge med i vejrets udvikling på vejret.tv2.dk. Her på TV2/Nord vil vi rigtig gerne se, hvordan i oplever den blæsten, og du kan sende os videoer og billeder på redaktion@tv2nord.dk eller vise os dem på vores Facebook-side.

Opsummering:
Efterårets og vinterens hidtil kraftigste blæsevejr har kurs mod Danmark, og TV 2|VEJRET varsler meget kraftige vindstød flere steder i Nordjylland.